Pista de biciclete de pe Calea Victoriei a fost transformată în parcare, lângă hotelul Athenee Palace Hilton. Pista este ocupată de maşini parcate ilegal, iar parcagiii din zonă sunt rugaţi de proprietarii de maşini să îndoaie stâlpişorii care blochează accesul pe pistă "ca să încapă BMW-ul".

"Joi seara la coltul parcarii de la Hilton o doamna bine coborise din dreapta unui BMW X5 si-l ruga pe parcagiu sa 'indoaie mai mult' stilpisorul care blocheaza accesul pe pista de biciclete pentru ca 'sotul nu e sigur ca incape'. Pe pista de biciclete mai erau si alte masini parcate. Am sunat la Politia Locala si la Rutiera si mi-au spus ca trimit echipaj", a povestit un cititor HotNews.ro.

Conform Hotnews, vineri seara situatia era neschimbata, iar parcagiii isi vedeau linistiti de treaba, iar, in dreptul parcarii amenajate din fata hotelului Hilton si a Ateneului Roman, proaspat inaugurata pista de biciclete de pe Calea Victoriei era ocupata cu masini parcate ilegale.

Totodata, parcagiii ghidau masinile sa intre printre stalpisori si borduri.